8.9.2023
8.
SK
Úradný vestník Európskej únie
L 222/95
Bod 4.2.2.2 sa mení takto: a) Prvý odsek sa nahrádza takto: „Konštrukcia telesa jednotky, akékoľvek upevnenia zariadení a body pre zdvíhanie a nakoľajovanie musia byť navrhnuté tak, aby v prípadoch zaťaženia vymedzených v špecifikácii uvedenej v indexovom čísle [1] dodatku D nedošlo k žiadnym prasklinám ani výrazným trvalým deformáciám či trhlinám.“; b) Štvrtý odsek sa nahrádza takto: „Miesta zdvíhania a nakoľajovania musia byť označené na jednotke.
Označenie musí byť v súlade so špecifikáciou uvedenou v indexovom čísle [2] dodatku D.“
9.
V bode 4.2.2.3 sa dopĺňa tento odsek: „Jednotky určené na použitie v kombinovanej doprave, ktoré si vyžadujú kód zlučiteľnosti vozňa, musia byť vybavené zariadeniami na zabezpečenie intermodálnej nákladovej jednotky.“
10.
Bod 4.2.3.1 sa mení takto: a) Druhý a tretí odsek sa nahrádzajú takto: „Súlad jednotky s určeným referenčným obrysom vrátane referenčného obrysu pre dolnú časť sa stanoví jednou z metód stanovených v špecifikácii uvedenej v indexovom čísle [4] dodatku D.
Na stanovenie prípadného súladu medzi referenčným obrysom určeným pre jednotku a príslušnými cieľovými referenčnými obrysmi G1, GA, GB a GC vrátane obrysov GI1 a GI2, ktoré sú použité pre dolnú časť, sa použije kinematická metóda opísaná v špecifikácii uvedenej v indexovom čísle [4] dodatku D.“; b) Dopĺňa sa tento odsek: „Jednotky určené na použitie v kombinovanej doprave sa kodifikujú v súlade s požiadavkami dodatku H a so špecifikáciou uvedenou v indexovom čísle [B] dodatku D.2.“ 11.
V bode 4.2.3.2 sa druhý odsek nahrádza takto: „Povolené užitočné zaťaženie, ktoré môže prevážať jednotka s hmotnosťami na nápravu najviac 25 t, sa určí tak, že sa uplatní špecifikácia uvedená v indexovom čísle [5] dodatku D.“ 12.
Bod 4.2.3.3 sa nahrádza takto: „4.2.3.3.
Zlučiteľnosť so systémami detekcie vlakov Ak má byť jednotka zlučiteľná s jedným alebo viacerými z nasledujúcich systémov detekcie vlakov, táto zlučiteľnosť sa stanoví v súlade s ustanoveniami technického dokumentu uvedeného v indexovom čísle [A] dodatku D.2: a) systémy detekcie vlakov na základe koľajových obvodov (elektrický odpor dvojkolesia možno posúdiť na úrovni komponentov interoperability alebo na úrovni vozidla); b) systémy detekcie vlakov na základe počítadiel náprav; c) systémy detekcie vlakov na základe indukčného slučkového zariadenia.
Súvisiace špecifické prípady sú vymedzené v oddiele 7.7 TSI CCS.“ 13.
V bode 4.2.3.4 sa druhý a tretí odsek nahrádzajú takto: „Ak má byť jednotka spôsobilá na monitorovanie traťovým zariadením na sieti s rozchodom koľaje 1 435 mm, musí byť na zabezpečenie dostatočnej viditeľnosti v súlade so špecifikáciou uvedenou v indexovom čísle [6] dodatku D.
V prípade jednotiek určených na prevádzku na sieťach s rozchodom koľaje 1 524 mm, 1 600 mm a 1 668 mm sa uplatňujú príslušné hodnoty v tabuľke 2 zodpovedajúce parametrom špecifikácie uvedenej v indexovom čísle [6] dodatku D.“